Journal of Optometry Vol. 9 Núm. 4
J Optom 2016;9:203-4
J Optom 2016;9:205-18
Bilateral symmetry in vision and influence of ocular surgical procedures on binocular vision: A topical review
J Optom 2016;9:231-9Leer más... Ciencias de la Salud Sasol nóg verder oor rommelafgrond | Netwerk24
Deur Elvira Wood 31 Maart 2020 10:24
Sasol se kredietstatus is nóg verder afgegradeer.Foto: Argief
Moody’s sê Dinsdag in ’n verklaring dat hy Sasol se langtermyn-skuldgradering van Ba1 na Ba2 afgegradeer het.
Dit word dus as ’n hoërisiko beskou.
Sy korttermyngradering is onveranderd gelaat op nie-prima (onder beleggingsgraad), terwyl sy plaaslik gedenomineerde langtermyngradering van Aa2.za tot A1.za verlaag is.
Die graderingsvooruitsig is van stabiel tot negatief met ’n moontlikheid van nóg ’n afgradering verander.
LEES OOK: Sasol nou rommelstatus
Sasol se afgradering kom dae nadat Moody’s ná jare se dreigemente Suid-Afrika óók Vrydag tot rommel afgegradeer het.
Die vooruitsig vir die land se gradering, wat dikwels ná ’n afgradering van negatief tot stabiel verander word, is op negatief gehou. Dit beteken die risiko bly hoog dat Suid-Afrika in November wéér afgegradeer kan word.
Moody’s skryf in ’n nota oor Sasol dat die besluit om Suid-Afrika se kredietgradering te verlaag ’n regstreekse effek op dié van Sasol gehad het.
Die kredietgradeerder skryf verder dat Sasol hom letterlik in die perfekte storm bevind. Dit sluit in “ ’n beduidende agteruitgang in die bedryfsomgewing weens ’n kombinasie van die ineenstorting van oliepryse, ’n groter invloed van die Covid-19-pandemie en die verswakking van Suid-Afrika se soewereine kredietkwaliteit net toe die hefboomverhouding tussen sy skuld en sy balansstaat weens die verwante kapitaalbesteding aan die Lake Charles-aanleg (LCCP) in die VSA (LCCP) ’n hoogtepunt bereik het.
Moody’s waarsku verder dat pres. Cyril Ramaphosa se besluit om ’n staat van inperking van 21 dae in te stel, “skep verdere onsekerheid oor (Sasol se) finansiële prestasie in die nabye toekoms, terwyl ’n uitgebreide inperkingstydperk buite die oorspronklike tydlyn die prestasie verder kan beïnvloed.
“Laer produkpryse en ’n onderdrukte vraag na Sasol se vloeibare brandstof en chemikalieë sal kontantvloei verswak.”
Nog slegte nuus vir Sasol is oliepryse wat die afgelope weke dramaties gedaal het.
Laer produkpryse en ’n onderdrukte vraag na Sasol se vloeibare brandstof en chemikalieë sal kontantvloei verswak.
Olie verhandel vroeg Dinsdagoggend teen $22,97 per vat.
Dit is van die laagste vlakke sedert Desember 2001.
Sasol produseer brandstof uit Suid-Afrikaanse steenkool en aardgas van Mosambiek, maar sy brandstof word teen pryse gegrond op internasionale oliepryse in dollar en die rand-dollar-wisselkoers verkoop.
Sy verdienste word dus nou verbind met die dollarprys van olie.
Fleetwood Grobler, uitvoerende hoof van Sasol, het op 17 Maart in ’n telekonferensie gesê dat dit in die volgende 12 tot 18 maande likiditeitsruimte van meer as $1 miljard
kan handhaaf, selfs al sou olie teen $25 per vat verhandel.
Die maatskappy sê Dinsdag in ’n verklaring op die JSE se nuusdiens Sens dat hy kennis neem van Moody’s se besluit.
Hy sê verder dat gegewe die produkte wat hy vervaardig, sy bedrywighede as noodsaaklike dienste beskou word.
Sy aanlegte in Suid-Afrika bly dus steeds in bedryf.
Sasol waarsku beleggers wel dat die Covid-19-pandemie ’n invloed op sy verdienste gaan hê.
Hy wys daarop dat in Suid-Afrika het hy reeds planne gemaak deur ’n unieke mengsel van chemikalieë met ’n alkoholbasis te ontwikkel om in die vraag na handreinigers en ontsmettingsmiddels te help voorsien.
LEES OOK: ‘Sasol stoot nié prys van alkohol op nie’
Wat betref die LCCP sê Sasol dat konstruksie steeds voortgaan. Dit is ondanks die staat van inperking wat ingestel is in die Amerikaanse deelstaat Louisiana, waar die aanleg geleë is.
Moody’s sê in sy verklaring dat hy al die stappe wat Sasol doen wat binne sy beheer is, sal oorweeg wanneer hy wéér ’n besluit oor sy kredietstatus moet neem.
Hy sal ook na die bedryfsomgewing kyk en spesifiek na die olieprys en die invloed van die Covid-19-pandemie op die maatskappy se bedrywighede.
Sasol begin Dinsdag teen R31,50 op die JSE verhandel.
Die laagste vlak waarteen Sasol onlangs verhandel het, is R21,42 op 23 Maart. Dit was ook die laagste vlak sedert 1994.
Meer oor: Sasol | Moody's Investors Service | Olieprys | Lake Charles
VSA looi Sasol met tarief op asetoon
Sasol-plan beïndruk aandeelhouers nié
Sasol: Ons gaan nie mense aflê nie